alexandrainst/scandi-wiki huggingface dataset:
Anthony de la Roché

Antoine de la Roché (òg skrive Antonio de la Roché, Antonio de la Roca og Anthony de la Roché) var ein engelsk handelsmann fødd i London. Far hans var ein fransk hugenott og mor hans var engelsk. Under ei handelsreise mellom Europa og Sør-Amerika kom han ut av kurs og vart den første til å nå Sør-Georgia. Oppdaginga var den første av land sør for den antarktiske konvergensen.

Oppdaginga av Sør-Georgia

Etter å ha kjøpt eit 350-tonns skip i Hamburg og fått løyve frå spanske styresmakter til å drive handel med Spansk Amerika kom de la Roché til Kanariøyane i mai 1674 og i oktober same år kom han fram til Callao i visekongedømet i Peru. På tilbaketuren hans i april 1675 frå Chiloé i Chile til Baía de Todos os Santos i Bahia i Brasil vart han overraska av ein storm ved Isla de los Estados ved Eldlandet og blåst ut av kurs. Dei søkte ly i Drygalskifjorden på Sør-Georgia.

Neste dag klarna vêret opp og seglasen mot Brasil heldt fram. Antonio de la Roché kom til Salvador og deretter til La Rochelle i Frankrike 29. september 1675.

James Cook kjende til oppdaginga til Antoine de la Roché og nemnte dette i skipsloggen sin då han kom til Sør-Georgia 14. januar 1775. Cook og mannskapet hans var dei første til å gå i land på Sør-Georgia. Øya vart kartlagt og teke på vegne av den britiske monarken. Øya fekk namnet Isle of Georgia etter Georg III av Storbritannia.

Gough Island

Fleire dagar etter at dei forlét Sør-Georgia kom dei ei ny folketom øy, der dei fann vatn, ved og fisk. Dei heldt seg seks dagar på øya utan å sjå teikn til andre menneske. Ein trur at dei var dei førte til å gå i land på Gough Island, ei øy som vart oppdaga av portugisaren Gonçalo Álvarez i 1505 eller 1506.

Anna
Roché Peak, det høgaste punktet på Birdøya på nordspissen av Sør-Georgia er kalla opp etter Antoine de la Roché.

Kjelder
Denne artikkelen bygger på «Anthony de la Roché» frå ,  den 20. april 2013. 
 oppgav desse kjeldene:

Engelske oppdagarar
Folk frå London
Historia til Sør-Georgia og Sør-Sandwichøyane
Oppdagarar på 1600-talet
Oppdagarar i Atlanterhavet
Oppdagarar i Sørishavet
Oppdagarar i Sør-Amerika
Mount Sabatier

Mount Sabatier er eit fjell 1145 moh, som ligg like nord for Mount Senderens og 1,5 km nordaust for Paradise Beach sør på Sør-Georgia. Fjellet finst på kart frå 1930-åra. Det vart kartlagd av South Georgia Survey i perioden 1951-57, og vart namngjeven av United Kingdom Antarctic Place-Names Committee (UK-APC) etter professor Paul Sabatier (1854-1941), ein fransk kjemikar, som i lag med Jean-Baptiste Senderens som medverka med forsking til at ein i 1907 kunne herde kvalolje.

Kjelder

Sabatier
Salvesen Range

Salvesen Mountains eller Salvesen Range er ei fjellkjede på sørtuppen av Sør-Georgia, med ei høgd opp mot 2330 moh. Fjella vart skapt for 127 millionar år sidan og består hovudsakleg av granitt. Granitt frå krittida skyt fram ved sida av basaltisk lava og doleritt-gangar frå juratida. Begge er svarte slik at dei skapar ein sterk fargekontrast. Både granitt og basalt vart danna av stigande magma danna langs midthavsryggen i Atlanterhavet. Hovudfjellkjeda på Sør-Georgia vart kryssa av Ernest Shackleton i 1916, og er mindtre ulendte og bratte enn Salvesen Mountains sidan dei er danna av folda sandstein. 

Fjellkjeda vart kartlagd av South Georgia Survey, 1951-52, og kalla opp etter sir Harold Salvesen, direktør i Messrs. Chr. Salvesen and Co. i Leith, som gav mykje støtte til South Georgia Survey, 1951-52 og 1953-54. 

Av fjell i fjellkjeda finn ein mellom anna Mount Carse og Mount Paterson.

Bakgrunnsstoff

Fjell og åsar på Sør-Georgia
Sheridan Peak

Sheridan Peak er eit fjell med ei høgd opp mot 955 m nær toppen av Nordenskjöldbreen på Sør-Georgia. Under British South Georgia Expedition, 1954–55, vart fjellet kalla «Thin Ridge». Det vart namngjeve på ny av United Kingdom Antarctic Place-Names Committee (UK-APC) i 1988 etter major James G. Sheridan i Royal Marines, som tok imot overgjevinga til den argentinske garnisonen ved King Edward Point, 25. april 1982.

Kjelder

Fjell og åsar på Sør-Georgia
Slossarczyk Crag

Slossarczyk Crag er ein fjellknaus, 805 moh, mellom Doubtful Bay og Esbensen Bay ved søraustenden av Sør-Georgia. Det vart kartlagd av South Georgia Survey i perioden 1951-57. Det vart namngjeve av United Kingdom Antarctic Place-Names Committee (UK-APC) etter Walter Slossarczyk, sambandsoffiser på «Deutschland» på Den tyske antarktisekspedisjonen under Filchner. Han døydde på Sør-Georgia den 26. november 1911. Filchner hadde kalla den noverande Doubtful Bay opp etter Slossarczyk, men dette namnet har ikkje overlevd.

Kjelder

Fjell og åsar på Sør-Georgia
Smillie Peak

Smillie Peak er eit klippefjell på 1765 moh. på Sør-Georgia. Det ligg 1,5 km aust for Mount Corneliussen heilt vest i Allardyce Range. Fjellet vart kartlagd av South Georgia Survey, 1951–52, og vart namngjeve av United Kingdom Antarctic Place-Names Committee (UK-APC) etter Gordon Smillie, ein landmålar i South Georgia Survey.

Kjelder

Fjell og åsar på Sør-Georgia
Sorlle Buttress

Sorlle Buttress er eit fjell som ligg oppom 1370 moh, mellom Mount Spaaman og Three Brothers i Allardyce Range på Sør-Georgia. Det vart kartlagd av South Georgia Survey i perioden 1951-57 og vart namngjeven av United Kingdom Antarctic Place-Names Committee (UK-APC) etter Petter Sørlle (1884–1922), den norske kvalfangaren og oppfinnaren som i 1922, tok pantent på opphalingsslippen på kvalkokeria. Sørlle var den første bestyraren ved United Whalers-stasjonen ved Stromness.

Kjelder

Fjell og åsar på Sør-Georgia
Stader i Antarktis kalla opp etter nordmenn
Mount Spaaman

Mount Spaaman er eit fjell, 1940 moh, som ligg 1 nautisk mil (1,9 km) vest for Sorlle Buttress vest i Allardyce Range på Sør-Georgia. Namnet «Spaaman» har lenge vore brukt lokalt. Namnet kjem av spåmann og vart gjeve av norske kvalfangarar fordi då skyene letta frå fjellet var det vanlegvis eit teikn på godt vêr.

Kjelder

Spaaman, Mount
Spencer Peak

Spencer Peak er ein fjelltopp, 440 moh, som ligg sørvest for Sappho Point i Cumberland Bay på nordkysten av Sør-Georgia. Namnet vart først nytta på eit kart frå 1906 av Admiralitetet og er truleg for løytnant P. Spencer, som kartla Cumberland Bay frå HMS «Sappho» i 1906.

Kjelder

Fjell og åsar på Sør-Georgia
Stanley Peak på Sør-Georgia

Stanley Peak er eit sentralt topp i Wilckens Peaks, med ei høgd opp mot 1265 moh ved toppen av Fortunabreen i Sør-Georgia. Det vart namngjeve av United Kingdom Antarctic Place-Names Committee (UK-APC) etter kapteinløytnant (seinare orlogskaptein) Ian Stanley i Royal Navy, som var helikopterpilot på HMS «Antrim» under to bergingsoperasjonar i dårleg vêr etter at to helikopter hadde styrta på Fortunabreen 21. april 1982.

Kjelder

Fjell og åsar på Sør-Georgia
Falklandskrigen i Sør-Georgia
Starbuck Peak

Starbuck Peak er eit fjell, 1435 moh, som ligg mellom toppen av Ristingbreen og Harmerbreen sør på Sør-Georgia. Det vart kartlagd av South Georgia Survey i perioden 1951-57, og vart namngjeven av United Kingdom Antarctic Place-Names Committee (UK-APC) etter Alexander Starbuck, ein amerikansk kvalfangsthistorikar som skreiv History of American Whaling Fishery From Its Earliest Inception to Year 1876.

Kjelder

Fjell og åsar på Sør-Georgia
Stejneger Peak

Stejneger Peak er eit kjenneleg, klipperikt fjell, 190 moh, inst i Evermann Cove på Birdøya ved Sør-Georgia. Det vart kartlagd av South Georgia Biological Expedition, 1958-59. Det vart namngjeve av United Kingdom Antarctic Place-Names Committee (UK-APC) i 1960 etter Leonhard Stejneger (1851–1943), ein amerikansk zoolog som gjorde viktige undersøkingar av pelssel og fuglar på øyane i Beringhavet mot slutten av 1800-talet. Han var medlem av  Joint British-American Commission for Fur Seal Investigation i Beringshavet 1896.

Kjelder

Fjell og åsar på Sør-Georgia
Stenhouse Peak

Stenhouse Peak er eit fjell, 525 moh, som ligg 1 nautisk mil (1,9 km) vest for Maiviken i Cumberland Bay, på nordkysten av Sør-Georgia. Namnet vart først nytta på eit kart av Admiralitetet frå 1929.

Kjelder

Fjell og åsar på Sør-Georgia
Mount Sugartop

Mount Sugartop er eit markant, delvis snødekt fjell, 2325 moh, som ligg 8 km nordvest for Mount Paget i Allardyce Range på Sør-Georgia. Namnet «Sugarloaf Peak» har vore nedteikna på kart i mange år, men etter South Georgia Survey kartla området 1951-52 vart namnet endra til Mount Sugartop.

Kjelder

Fjell og åsar på Sør-Georgia
Swinhoe Peak

Swinhoe Peak er eit fjell, 845 moh, som ligg mellom Hambergbreen og Hestesletten på nordsida av Sør-Georgia. Fjellet vart kartlagd av Den svenske antarktisekspedisjonen, 1901–04, under Otto Nordenskjöld. Det vart kartlagd på ny av South Georgia Survey i perioden 1951-57 og namngjeve av United Kingdom Antarctic Place-Names Committee (UK-APC) etter Ernest Swinhoe, leiar i South Georgia Exploration Co., som vitja Sør-Georgia i 1905 for å leite etter mineral og for å vurdere høva for å oppretta ein eksperimentell sauegard.

Kjelder

Fjell og åsar på Sør-Georgia
Three Brothers på Sør-Georgia

Three Brothers er tre fjelltoppar ved nordvestenden av Allardyce Range på Sør-Georgia. Dei strekkjer seg frå nord til sør og ligg 6 km vest for toppen av Cumberland West Bay sentralt på øya. Namnet går attende til 1930-åra, men opphavet er ikkje kjend.

25. januar 2001 klatra Caradog Jones som første mann til toppen av den høgaste av toppane. Klatringa vart filma og send på walisisk fjernsyn.

Kjelder

Fjell og åsar på Sør-Georgia
Treble Peak

Treble Peak er ein fjelltopp med tre toppar med ei høgd opp mot kring 610 moh, som ligg aust for Fortuna Bay og 0,5 nautiske mil (0,9 km) sør for Mount Harper på nordkysten av Sør-Georgia. Det vart kartlagd og gjeve det skildrande namnet av mannskap frå Discovery Investigations i 1929.

Kjelder

Fjell og åsar på Sør-Georgia
Trendall Crag

Trendall Crag er ein fjellknaus, 1005 moh, oppom nordsida av Drygalskifjorden ved søraustenden av Sør-Georgia. Det vart kartlagd av South Georgia Survey i perioden 1951-57 under Duncan Carse, og kalla opp etter Alec Trendall, ein geolog i SGS, 1951–52 og 1953-54.

Kjelder

Fjell og åsar på Sør-Georgia
The Trident

The Trident er ein rygg nedanfor tre fjelltoppar, det høgaste 1335 moh, som ligg ved austsida av Briggsbreen på Sør-Georgia. Namnet skildrar dei tre toppane og vart gjeve av United Kingdom Antarctic Place-Names Committee (UK-APC) etter kartlegginga til South Georgia Survey i perioden 1951-57.

Kjelder

Trident
Vogel Peak

Vogel Peak er ein fjelltopp på 1350 moh. som ligg 1,5 nautiske mil (2,8 km) søraust for Ross Pass i Salvesen Range på Sør-Georgia. Han vart opphavleg gjeve namnet «Matterhorn» av den tyske gruppa under Det internasjonale polaråret, 1882-83. Namnet fekk aldri fotfeste, og sidan mange toppar på Sør-Georgia minnar om det sveitsiske Matterhorn, vart eit nytt namn føreslått av United Kingdom Antarctic Place-Names Committee (UK-APC) i 1957. Vogel Peak er kalla opp etter dr. P. Vogel, nestkommanderande og ein fysikar og meteorolog på den tyske ekspedisjonen 1882-83. Han gjorde dei første glasiologiske undersøkingane på Sør-Georgia.

Kjelder

Fjell og åsar på Sør-Georgia
Warburton Peak

Warburton Peak er eit fjell, 1090 meter over havet, som ligg 5 km nordaust for toppen av Wilson Harbour vest på Sør-Georgia. Det vart kartlagd av South Georgia Survey i perioden 1951-57, og kalla opp etter Keith Warburton, som tente som militærlege i South Georgia Survey 1953–54, men som skada seg og vart send heim etter at ekspedisjonen nådde øya. Han reiste med South Georgia Survey igjen i 1955-56 som nestkommanderande, militærlege og fjellklatrar.

Kjelder

Fjell og åsar på Sør-Georgia
Wilckens Peaks

Wilckens Peaks er ei gruppe fjelltoppar, det høgaste 1375 moh, i form av ein boge som strekkjer seg frå nordsida av Keilhaubreen til nordsida av Neumayerbreen på Sør-Georgia. Fjella vart grovt kartlagd i 1928-29 av Ludwig Kohl-Larsen som gav dei namnet «Wilckenskette» etter Otto Wilckens frå Bonn Universitet. Ei engelsk form av namnet er i dag det godkjende namnet.

Kjelder

Fjell og åsar på Sør-Georgia
Mount Woodward

Mount Woodward er eit fjell, 770 moh, som ligg 2,4 km aust for munningen av Antarctic Bay på nordkysten av Sør-Georgia. Det vart kartlagd av South Georgia Survey i perioden 1951-57, og vart namngjeven av United Kingdom Antarctic Place-Names Committee (UK-APC) etter Roswall Woodward frå New Haven i Connecticut, som i 1790 kommanderte ei av dei to første  amerikanske selfangarskutene som vitja Sør-Georgia. Den nærliggande Antarctic Bay vart ein gong kalla «Woodward Harbour», men dette namnet har ikkje overlevd.

Kjelder

Woodward
Albatross Crest

Albatross Crest er ein grasdekt rygg på austsida av Annenkovøya i Sør-Georgia i Antarktis. Det vart namngjeve av United Kingdom Antarctic Place-Names Committee etter vandrealbatrossen (Diomedea exulans) som hekkar her.

Kjelder

Fjell og åsar på Sør-Georgia og Sør-Sandwichøyane
Mount Andromeda på Sør-Sandwichøyane

Mount Andromeda er med ei høgd på 550 moh det høgaste og sørlegaste av to fjelltoppar på Candlemas Island i Sør-Sandwichøyane. Det vart namngjeve av United Kingdom Antarctic Place-Names Committee i 1971 i samband med nærliggande Mount Perseus. Namnet refererer til Andromeda, den mytiske heltinna som vart redda frå eit sjøuhyre av helten Persevs.

Kjelder 
Denne artikkelen bygger på «Mount Andromeda på Sør-Sandwichøyane» frå ,  den 20. april 2013. 
 oppgav desse kjeldene: 
 

Fjell og åsar på Sør-Georgia og Sør-Sandwichøyane
Vulkanar i Atlanterhavet
Vulkanar i Sør-Georgia og Sør-Sandwichøyane
Basilisk Peak

Basilisk Peak er med ei høgd på 255 moh det høgaste fjellet og markerer kraterkanten på Bellingshausen Island i Sør-Sandwichøyane. Namnet vart gjeve av UK Antarctic Place-Names Committee i 1971 og «markerer auraen av denne ville klippa som stupar bratt ned i djupet og det dampande krateret der basilisk i følgje segna truleg hadde hiet sitt».

Kjelder 
Denne artikkelen bygger på «Basilisk Peak» frå ,  den 20. april 2013. 
 oppgav desse kjeldene: 
 

Fjell og åsar på Sør-Georgia og Sør-Sandwichøyane
Mount Harmer

Mount Harmer er eit isdekt fjell, 1115 moh, nord på den sentrale delen av Cook Island i Sør-Sandwichøyane. Det vart kartlagd i 1930 av mannskap på RRS «Discovery II» under Discovery Investigations, som namngav det etter sir Sidney F. Harmer, visestyreleiar i Discovery Committee.

Kjelder

Harmer, Mount
Havfruen Peak

Havfruen Peak er eit fjell på den austlege delen av Bristol Island i Sør-Sandwichøyane. Det er 365 moh og er kjenneleg frå både nord og sør. Det vart namngjeve av UK Antarctic Place-Names Committee i 1971 etter den norske skuta «Havfruen» som vart øydelagd av is og sokk utanfor Sør-Sandwichøyane den 1. desember 1911.

Kjelder

Bakgrunnsstoff

Fjell og åsar på Sør-Georgia og Sør-Sandwichøyane
Mount Hodson

Mount Hodson er ein isdekt stratovulkan og det høgaste punktet på Visokoi Island i Sør-Sandwichøyane. Det kan ha hatt utbrot i 1830 og 1930, og det kjem vanlegvis damp frå toppen.

Sjå òg
Vulkanar på Sør-Sandwichøyane

Kjelder
Denne artikkelen bygger på «Mount Hodson» frå ,  den 20. april 2013. 
 oppgav desse kjeldene:

Vulkanar i Sør-Georgia og Sør-Sandwichøyane
Fjell og åsar på Sør-Georgia og Sør-Sandwichøyane
Stratovulkanar
Aktive vulkanar
Mount Larsen

Mount Larsen er eit fjell, 710 moh, som ligg i aust på sentrale delar av Thule Island i Sør-Sandwichøyane. Det vart kartlagd i 1930 av mannskap på RRS «Discovery II» under Discovery Investigations som namngav det etter kaptein Carl Anton Larsen.

Kjelder

Larsen, Mount
Larsen, Mount
Lawther Knoll

Lawther Knoll er eit avrunda, urdekt fjell (315 moh) aust på Annenkovøya i Sør-Georgia. Det vart namngjeve av United Kingdom Antarctic Place-Names Committee (UK-APC) etter geologen Eric G. Lawther som arbeidde for British Antarctic Survey (BAS) på øya 1972-73.

Kjelder

Fjell og åsar på Sør-Georgia og Sør-Sandwichøyane
Mount Perseus

Mount Perseus er det lågare (455 moh) og nordlegaste av to doble fjell aust på Candlemas Island i Sør-Sandwichøyane. Det vart namngjeve av United Kingdom Antarctic Place-Names Committee (UK-APC) i 1971 i samband med nærliggande Mount Andromeda. I gresk mytologi gifta Persevs seg med Andromeda etter å ha redda ho frå eit sjøuhyre.

Kjelder

Perseus, Mount
Quadrant Peak

Quadrant Peak er eit fjell (430 moh) og det høgaste punktet på Vindication Island i Sør-Sandwichøyane. Fjellet dannar ein smal rygg oppom den opphavlege vulkankjegla og er ein kvadrant av det som truleg var eit sirkelforma krater. Fjellet vart namngjeve av United Kingdom Antarctic Place-Names Committee (UK-APC) i 1971.

Kjelder

Vulkanar i Atlanterhavet
Vulkanar i Sør-Georgia og Sør-Sandwichøyane
Fjell og åsar på Sør-Georgia og Sør-Sandwichøyane
Mount Sourabaya

Mount Sourabaya er eit fjell (915 moh) 1 nautisk mil (1,9 km) nordvest for Mount Darnley på Bristol Island i Sør-Sandwichøyane. Det vart namngjeve av United Kingdom Antarctic Place-Names Committee (UK-APC) i 1971. Namnet syner til kvalkokeriet «Sourabaya». Frå dette skipet observerte mannskapet eit utbrot på øya i 1935.

Kjelder

Sourabaya, Mount
Yellowstone Crags

Yellowstone Crags er eit gruppe bratte knausar, som somme stader har erodert til spisse tindar, som ligg 8 km vest for Sombre Point på Saunders Island i Sør-Sandwichøyane. Namnet vart gjeve av United Kingdom Antarctic Place-Names Committee (UK-APC) i 1971 og syner til den gule fargen på tuffsteinane.

Kjelder

Fjell og åsar på Sør-Georgia og Sør-Sandwichøyane
Shamrock Hill

Shamrock Hill er ei markant vulkankjegle som ligg nordvest for Irving Point aust på Visokoi Island i Sør-Sandwichøyane. Det fekk dette namnet av landmålingsgruppa frå HMS «Protector» fordi dei dreiv landmåling frå dette fjellet på St. Patrick's Day, 17. mars 1964.

Kjelder

Fjell og åsar på Sør-Georgia og Sør-Sandwichøyane
Vulkanar i Sør-Georgia og Sør-Sandwichøyane
Brisbane Heights

Brisbane Heights er ei rekkje høgder med ei høgd opp mot 960 moh and som strekkjer seg i ein boge frå Worswick Hill til High Stile sentralt på Coronation Island i Sør-Orknøyane. Høgdene fekk først namnet Brisbane Plateau etter Falkland Islands Dependencies Survey hadde kartlagd dei i 1948–49, men etter ei ny kartlegging i 1956 fann ein ut at heights eller høgder ville vere eit meir høvande namn. Matthew Brisbane, var kaptein på kutteren «Beaufoy», som i lag med James Weddell, kaptein på briggen «Jane» vitja Sør-Orknøyane i januar 1823, og grovt kartla sørkysten av gruppa.

Kjelder 
Denne artikkelen bygger på «Brisbane Heights» frå ,  den 20. april 2013. 
 oppgav desse kjeldene: 
 

Fjell på Sør-Orknøyane
Cockscomb Buttress

Cockscomb Buttress er eit markant, isolert fjell med ei høgd opp mot 465 moh, som ligg 1 nautisk mil nordvest for Echo Mountain og oppom austsida av Norway Bight på sørkysten av Coronation Island i Sør-Orknøyane. Namnet, som er skildrande, vart gjeve av Falkland Islands Dependencies Survey etter kartlegginga deira frå 1950. Cockscomb er eit engelsk ord for hanekam.

Kjelder

Bakgrunnsstoff

Fjell på Sør-Orknøyane
Cragsman Peaks

Cragsman Peaks er nokre fjelltoppar på vestsida av Marshall Bay som strekkjer seg frå Cape Vik nordvest to Coldblow Col på sørkysten av Coronation Island i Sør-Orknøyane. Dei vart kartlagde av Falkland Islands Dependencies Survey i 1956–58 og ho fekk dette namnet av UK Antarctic Place-Names Committee fordi toppane var eit «fjellklatringsparadis». Cragsman er eit engelsk ord for fjellklatrar.

Kjelder 
Denne artikkelen bygger på «Cragsman Peaks» frå ,  den 21. april 2013. 
 oppgav desse kjeldene: 
 

Fjell på Sør-Orknøyane
Divide Peaks

Divide Peaks er ei rekkje isdekte fjell, det høgaste 640 moh, som ligg frå søraustenden av Coronation Island og 2 nautiske mil nordvestover på Sør-Orknøyane. Dei vart kartlagde i 1948–49 av Falkland Islands Dependencies Survey, 1956–58, og namngjeve i samband med The Divide.

Kjelder

Bakgrunnsstoff

Fjell på Sør-Orknøyane
Maling Peak

Maling Peak er ein fjelltopp, 430 moh, og den sørlegaste av to kjenneleg fjelltoppar 0,5 nautiske mil (0,9 km) nordvest for Cape Vik på sørkysten av Coronation Island i Sør-Orknøyane. Det vart grovt kartlagd i 1933 av eit lag frå Discovery Investigations og namngjeve av United Kingdom Antarctic Place-Names Committee (UK-APC) etter Derek H. Maling, som var meteorolog i Falkland Islands Dependencies Survey (FIDS) ved Signy Island i 1948 og 1949. Han kartla Signy Island og sørkysten av Coronation Island.

Kjelder

Fjell på Sør-Orknøyane
John Peaks

John Peaks er nokre markante, snødekt fjelltoppar, 415 moh, ved sørenden av Powell Island i Sør-Orknøyane. Dei vart truleg oppdaga av kaptein George Powell og kaptein Nathaniel Palmer, som oppdaga desse øyane i desember 1821. Fjella vart kartlagde i 1933 av mannskapet på RRS «Discovery II» under Discovery Investigations som namngav dei etter D.D. John, eit medlem av den zoologiske avdelinga til Discovery Committee.

Kjelder

Bakgrunnsstoff

Fjell på Sør-Orknøyane
Mount Nivea

Mount Nivea er eit kjenneleg, snødekt fjell, 1265 moh, ved toppen av Sunshinebreen på Coronation Island i Sør-Orknøyane. Fleire toppar ligg på nordvestsida. Det vart kartlagd av Falkland Islands Dependencies Survey (FIDS) i 1948-49, og vart namngjeven av dei etter snøpetrellen (Pagodroma nivea) som hekkar i området.

Kjelder

Fjell på Sør-Orknøyane
Mount Noble

Mount Noble er eit fjell, 1165 moh, som ligg ved nordsida av Roaldbreen 2 nautiske mil (3,7 km) vest for Gibbon Bay på den austlege delen av Coronation Island i Sør-Orknøyane. Det vart truleg oppdaga av kaptein Nathaniel Palmer og kaptein George Powell i 1821. Fjellet vart namngjeven av James Weddell i 1823 etter venen James Noble frå Edinburgh, somn var ein orientalist.

Kjelder

Fjell på Sør-Orknøyane
Pulpit Mountain

Pulpit Mountain er eit kjenneleg, raudfarga fjell, 945 moh, som ligg 1,5 nautiske mil (2,8 km) vest for Spence Harbor ved austenden av Coronation Island i Sør-Orknøyane. Det vart namngjeve av Falkland Islands Dependencies Survey (FIDS) etter kartlegginga deira i 1948-49. Fjellet liknar ein preikestol sett frå aust.

Kjelder

Fjell på Sør-Orknøyane
Mount Ramsay

Mount Ramsay er ein fjelltopp, 475 moh, som ligg på vestsida av Uruguay Cove på nordkysten av Laurie Island i Sør-Orknøyane. Det vart kartlagd av Den skotske nasjonale antarktisekspedisjonen under Bruce, 1902–04, og kalla opp etter Allan Ramsay, maskinsjef på ekspedisjonsskipet «Scotia». Ramsay døydde 6. august 1903 og vart gravlagd ved foten av fjellet. .

Kjelder

Fjell på Sør-Orknøyane
Rime Crests

Rime Crests er fem kam-liknande fjelltoppar på austsida av Sunshinebreen på Coronation Island i Sør-Orknøyane. Namnet vart opphavleg gjeve til det høgaste av fjella av Falkland Islands Dependencies Survey (FIDS) etter ei kartlegging i 1948-49 fordi fjellet var dekt av rimfrost. Seinare vart namnet utvida til å gjelde alle toppane.

Kjelder

Fjell på Sør-Orknøyane
Robin Peak

Robin Peak er eit spisst, klipperikt fjell (270 moh) og det nordlegaste fjellet på Signy Island i Sør-Orknøyane. Det vart namngjeve av United Kingdom Antarctic Place-Names Committee (UK-APC) i 1954 etter Gordon de Quetteville Robin frå Falkland Islands Dependencies Survey (FIDS), leiaren ved Signy Island base i 1947, som gjorde dei første detaljerte landmålingane av øya.

Kjelder

Fjell på Sør-Orknøyane
Ross Peaks

Ross Peaks er ei rekkje høgder med ei høgd opp mot kring 450 moh som strekkjer seg frå nordvest til søraust mellom Ferguslie Peninsula og Fitchie Bay på Laurie Island i Sør-Orknøyane. Det vart namngjeve av United Kingdom Antarctic Place-Names Committee (UK-APC) i 1987 etter Alastair Ross, konservator på Den skotske nasjonale antarktisekspedisjonen, 1902–04, leia av W.S. Bruce.

Kjelder

Fjell på Sør-Orknøyane
Sandefjord Peaks

Sandefjord Peaks er ei gruppe på tre kjegleforma fjelltoppar, det høgaste 635 moh, på sørvestenden av Pomona Plateau ved vestenden av Coronation Island i Sør-Orknøyane. Den sørlegaste av desse toppane vart namngjeven Sandefjord Peak etter den nærliggande Sandefjordbukta av mannskap frå Discovery Investigations i 1933. Samlenamnet Sandefjord Peaks vart tilrådd av United Kingdom Antarctic Place-Names Committee (UK-APC) etter ei kartlegging av fjelltoppar av Falkland Islands Dependencies Survey (FIDS) i 1950.

Kjelder

Fjell på Sør-Orknøyane